Борис Младенов-Young
Годините отлитат
виждам края…

chitanka.info

Годините отлитат — виждам края.

Слана избели старите коси.

Отпадам телом, но какво не зная,

духът ми бодър, свеж и млад крепи.

Защо все още чувствам глад и жажда?

С възторг посрещам утрото, денят,

и хлябът все така ми се услажда,

и любовта подслажда мойта плът.

Красива е отлитащата есен,

богата на зърно и златен плод,

и в мойта есен, в спомени унесен,

поглъщам с радост всеки миг живот.

С младежко любопитство в старостта

аз преоткривам всеки ден света.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.